ঢাকা বিশ্ববিদ্যালয় অধিভুক্ত ৭টি জাতীয় বিশ্ববিদ্যালয়ের কিছু শিক্ষার্থীরা আজ দুপুর ১২টায় রাজু ভাস্কর্য্যের সামনে বিক্ষোভ করেছে।তারা অবিলম্বে অধিভুক্ত কলেজগুলোর পরীক্ষার ব্যাপারে নীতিমালা প্রণয়ন করা,আটকে থাকা পরীক্ষা গুলো দ্রুত সম্পন্ন করা,২০১৪-১৫ সেশনের মাস্টার শেষবর্ষের আবেদনকারী শিক্ষার্থীদের ২য় মেধা তালিকা প্রকাশ করা,কলেজ গুলোর তথ্য নিয়ে ওয়েবসাইট তৈরী করাএবং সেশনজট নিরসনের পদক্ষেপ নেয়ার জন্য ঢাবি প্রশাসনে কাছে দাবি জানান।বিক্ষোভ মিছিলে শহীদ সোহরাওয়ার্দী কলেজ, ঢাকা কলেজ, তেজগাঁও কলেজ সহ অধিভুক্ত ৭ টি কলেজের শতাধিক শিক্ষার্থীরা প্ল্যাকার্ড নিয়ে রাজু ভাস্কর্য্যে অবস্থান নেন এবং পরীক্ষার দাবিতে নানা শ্লোগান ।এ সময় পুলিশ তাদের লাঠি পেটা করে ছত্রভঙ্গ করে দিতে চাইলে দুই পক্ষে সংঘর্ষ বাধে। ঢাকা কলেজের অর্থনীতির ছাত্র ফজলে রাব্বী জানান,’পুলিশ বিনা কারণে আমাদের মিছিলে হামলা করে।তার প্রতিবাদে আমরা কঠোর কর্মসূচী দেব’।